Wêreldwye probleem met Facebook se bedienerSkermskoot van die Facebook-probleem JONGSTE: Facebook was ongeveer 30 minute lank af, maar die probleem is intussen herstel. Die gewilde sosialemedia-platform Facebook het Donderdag ŉ foutboodskap aan meeste van sy gebruikers wêreldwyd vertoon. Gebruikers het op Twitter hul frustrasie uitgespreek dat hulle nie toegang tot Facebook het nie. “Miskien sal Suid-Afrikaners werk gedoen kry vandag,” het @ballzradio geskerts. Die gebruiker @DanRebellato het uit Engeland geskryf: “Aggenee, Facebook is af! Ek het al klaar vergeet hoe my vriende se babas lyk!” Facebook het self nog nie reageer nie, buiten die boodskap op die intekenbladsy: “Iets is fout. Ons werk so gou as moontlik hieraan.” Dit is nog nie duidelik wat fout is of wanneer die fout herstel gaan word nie.